
HOTĂRÂREA NR. 21
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.97582/2008  întocmit de Direcţia Proiecte, Programe de Dezvoltare, Tehnică şi Investiţii prin care se propune aprobarea finanţării de la bugetul Consiliului Local al Municipiului Craiova a contribuţiei proprii Liceului de Informatică „Ştefan Odobleja” la conturile eligibile aferente proiectului„ Curs de calificare pentru tinerii peste 18 ani care părăsesc sistemul de protecţie a statului în meseria de operator introducere, validare şi prelucrare date – TINERI” şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;  
          În conformitate cu prevederile Legii nr.273/2006 privind finanţele publice locale şi  Ordonanţei de Urgenţă a Guvernului nr.63/1999 privind gestionarea fondurilor nerambursabile alocate României de Comunitatea Europeană, precum şi a fondurilor de cofinanţare aferente acestora, cu modificările şi completările ulterioare, modificată prin Ordonanţa de Urgenţă a Guvernului nr.11/2007 şi aprobată prin Legea nr. 22/2002;

          În temeiul art.36 alin 2 lit b coroborat cu alin. 4 lit. a, art.45 alin.2, lit.a din Legea nr.215/2001, republicată, privind administraţia publică locală; 

HOTĂRĂŞTE:

Art.1. (1) Se aprobă alocarea de la  bugetul  Consiliului Local al Municipiului Craiova, a sumei de 86.100 lei, reprezentând contribuţia proprie a Liceului de Informatică „Ştefan Odobleja” la costurile eligibile, respectiv  taxa pe valoare adăugată aferentă valorii totale a bunurilor şi serviciilor care urmează a fi achiziţionate prin proiectul „Curs de calificare pentru tinerii peste 18 ani care părăsesc sistemul de protecţie a statului în meseria de operator introducere, validare şi prelucrare date – TINERI”.

   (2) După recuperarea sumei de 9494 Euro, reprezentând taxa pe valoarea adăugată, aceasta va fi restituită către bugetul local.
Art.2.Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii , Direcţia Economico – Financiară şi Liceul de Informatică „Ştefan Odobleja” vor aduce la îndeplinire prevederile prezentei hotărâri.   

